ভুয়ো পুলিশ সেজে তোলাবাজি, পোলবায় গ্রেফতার ২

হুগলি: হুগলি জেলার পোলবা থানার পুলিশের বড়সড় সাফল্য (Polba Police Station)। ভুয়ো পুলিশ সেজে তোলাবাজির অভিযোগে পোলবায় দুই ভুয়ো পুলিশকে গ্রেফতার করল পোলবা থানার পুলিশ। উদ্ধার পোশাক ও অস্ত্রের সরঞ্জাম। বুধবার এই ঘটনার সাফল্য তুলে ধরতে এক সাংবাদিক সম্মেলনের (Press Conference) আয়োজন করা হয়।

সূত্রের খবর, মঙ্গলবার রাতেই পুলিশের পোশাক পরে নকল পরিচয়ে ঘোরাফেরা করা দুই ভুয়ো পুলিশকে গ্রেফতার করে পোলবা থানার পুলিশ। বুধবার সকাল সাড়ে ১০টা নাগাদ পোলবা থানায় এক বিশেষ সাংবাদিক সম্মেলনের আয়োজন করা হয়।

আরও পড়ুন: বাদ অযোগ্যরা, একধাক্কায় কমে গেল SSC-র আবেদনকারীর সংখ্যা

সাংবাদিক সম্মেলনে ডিএসপি ডিএনডি প্রিয়ব্রত বক্সি জানান, দুই ধৃতের মধ্যে একজনের নাম সৌমদীপ সাঁতরা। তার বয়স ২৮ বছর। তার বাড়ি বলাগড়ে। অন্যজনের নাম প্রতাপ ঘোষ। তার বয়স ৩৬ বছর। তার বাড়ি তালান্ডু মালিপাড়ায়। তাদের কাছ থেকে পুলিশের পোশাক, পিস্তল রাখার খাপ, দুটি মোবাইল ফোন, গুলি রাখার ব্যাগ উদ্ধার করা হয়েছে।

পুলিশ সূত্রে খবর, মঙ্গলবার রাতে একটি কারখানা থেকে তাদের গ্রেফতার করা হয়। বুধবার তাদের আদালতে তোলা হবে এবং পাঁচ দিনের পুলিশ রিমান্ডের আবেদন করা হবে।

পুলিশের প্রাথমিক অনুমান, দীর্ঘদিন ধরেই ভুয়ো পরিচয়ে এই দুই অভিযুক্ত বিভিন্ন এলাকায় সক্রিয় ছিল। তদন্তের মাধ্যমে খতিয়ে দেখা হচ্ছে এর পিছনে আরও কেউ জড়িত আছে কি না।

দেখুন অন্য খবর